SL Uradni list Evropske unije C 153/16

Podatki, ki jih predložijo države članice o državni pomoči, dodeljeni na podlagi Uredbe (ES) št. 70/2001 z dne 12. januarja 2001 o uporabi členov 87 in 88 Pogodbe ES pri državni pomoči za majhna in srednje velika podjetja

(2005/C 153/07)

(Besedilo velja za EGP)

Številka pomoči: XS21/02

Država članica: Italija

Regija: Veneto

Naslov sheme pomoči: Pomoči za naložbe na področju organizacijskih in trgovskih inovacij

Pravna podlaga:

— Legge 27.10.1994, n. 598, art. 11

— Decreto legislativo 31.3.1998, n. 123

— Legge 23.12.1999, n. 488, art. 54 comma 3

— Decreto legislativo 31.3.1998, n. 112, art. 19

— Delibera di Giunta della Regione Veneto del 31.12.2002, n. 3971 e relative schede allegate

Načrtovani letni izdatki po shemi: (v milijonih EUR)

Največja intenzivnost pomoči: Intenzivnosti pomoči izpolnjujejo dovoljene zgornje meje intenzivnosti.

Intenzivnosti v bruto ekvivalentu dotacije za operacije ob referenčni stopnji v višini 5 % so naslednje:

7,1 bruto ekvivalent dotacije za MSP na območjih, upravičenih do odstopanja iz člena 87(3)(c) Pogodbe ES;

5,7 bruto ekvivalent dotacije za MP na ostalih območjih regionalnega ozemlja;

2,8 bruto ekvivalent dotacije za SP na ostalih območjih regionalnega ozemlja;

Subvencionirane obresti se izračunajo na podlagi amortizacijskega načrta za financiranje ob plačevanju stalnih obrokov.

Datum začetka izvajanja: od 9. februarja 2002

Trajanje sheme: do 31. decembra 2006

Cilj pomoči: Podpiranje razvoja in razširjanja tehnologij v MSP s financiranjem naložb v organizacijske in trgovske inovacije.

Zadevni gospodarski sektorji: Pomoč je namenjena MSP, ki poslujejo v naslednjih sektorjih:

rudarstvo;

predelovalna industrija;

proizvodnja in distribucija električne energije;

gradbeništvo;

računalniške in z njimi povezane storitve;

dejavnosti javne higiene.

Ime in naslov organa, ki odobri pomoč:

Regione Veneto Direzione Industria Corso del Popolo, 14 I-30172 Mestre (VE)

Številka pomoči: XS35/03

Država članica: Združeno kraljestvo

Regija: Okraj Gwynedd, Wales

Naslov programa pomoči ali ime podjetja, ki prejema posamezno pomoč: Gwynedd Business Development Package

Pravna podlaga: Section 2 (1) of the Local Government Act 2000

Letni stroški, načrtovani s programom ali celoten znesek odobrene posamezne pomoči podjetju: 2003 – 384 870 00 GBP

2004 – 532 870 00 GBP

2005 – 545 260 00 GBP

S financiranjem bo podprto 203 malih in srednje velikih podjetij, ki ustrezajo opredelitvi iz Priloge I k uredbi o skupinski izjemi za mala in srednje velika podjetja.

Najvišja intenzivnost pomoči: Najvišja intenzivnost pomoči je 50 %. Najvišja dotacija za večino prijav je 5 000 GBP, v posebnih primerih, ko pomoč iz drugih virov ni mogoča, pa lahko znaša do 50 000 GBP.

Dotacija je namenjena stroškom naložbe (člen 87(3)(a) – 35 % + 15 %) razen v primeru poslovnega načrtovanja in trženja, kjer so lahko vključeni stroški svetovanja.

Datum začetka izvajanja:

Trajanje programa ali dodelitev posamezne pomoči: Do novembra 2005

Cilj pomoči: Cilj pomoči je izboljšanje konkurenčnosti in ustvarjanja delovnih mest za mala in srednje velika podjetja v okraju Gwynedd (območje iz člena 87(3)(A)) prek razvoja novih izdelkov in izboljšanja poslovnih postopkov. Ti cilji so lahko doseženi prek podpore s svetovanjem in kapitalskih naložb. Program prav tako omogoča podporo 160 obstoječim malim in srednje velikim podjetjem in 63 novim malim in srednje velikim podjetjem. Tako je ustvarjenih 200 novih delovnih mest in varovanih 256 obstoječih delovnih mest.

Zadevni gospodarski sektor(-ji): Vsi sektorji, razen

rudarstva,

jeklarstva,

ladjedelništva,

sintetičnih vlaken, blaga & oblačil,

motornih vozil

kmetijstva

predelave živil

trgovine

domov za ostarele in domov za bolniško nego

Ime in naslov organa za dodeljevanje:

Colin Morris Planning and Economic Development Department Gwynedd Council Council Offices CAERNARFON Gwynedd LL55 1SH

Številka pomoči: XS51/03

Država članica: Belgija

Regija: Flandrija

Naziv sheme pomoči ali ime podjetja, ki prejme individualno pomoč: Boni za svetovanje (Adviescheques) — shema pomoči za spodbujanje zunanjih svetovalnih storitev za flamska majhna in srednje velika podjetja.

Pravna podlaga: Besluit van de Vlaamse regering van 14 februari 2003 betreffende de adviescheques. Dit besluit valt onder het toepassingsgebied van de Verordening (EG) nr. 70/2001 van de Commissie van 12 januari 2001 betreffende de toepassing van artikel 87 en 88 van het EG-Verdrag op staatssteun voor kleine en middelgrote ondernemingen, en eventuele latere wijzigingen van deze verordening.

Letni stroški, predvideni v okviru sheme pomoči ali skupni znesek podjetju dodeljene individualne pomoči: Skupni proračun za ukrep „boni za svetovanje“ za vse upravičene sektorje znaša 5 milijonov EUR na proračunsko leto.

Največja intenzivnost pomoči: Največja intenzivnost pomoči za majhna in srednje velika podjetja znaša 50 % skupnega zneska za bone za svetovanje.

Majhna in srednje velika podjetja lahko v okviru razpoložljivih proračunskih sredstev na koledarsko leto rezervirajo največ 820 bonov za svetovanja z nominalno vrednostjo 30 EUR na bon oz. bone v vrednosti največ 24 600 EUR.

Datum začetka izvajanja:

Trajanje sheme ali trajanje individualne pomoči: Sprva se bo shema izvajala tri leta, potem bo ukrep ovrednoten. Nato se lahko minister glede na učinkovitost ukrepa, politične prednostne naloge in razpoložljivi proračun odloči za podaljšanje, prilagoditev ali ukinitev sheme.

Cilj pomoči: Ukrep je namenjen spodbujanju cenovno dostopnih in kakovostnih zunanjih svetovalnih storitev za majhna in srednje velika podjetja. Dejansko so ta podjetja pogosto zadržana glede posvetovanja z zunanjimi svetovalci zaradi tega, ker jih skrbi visoka cena, ker menijo, da svetovanje ne ustreza njihovim potrebam ali pa preprosto ker niso obveščeni, da jim je na voljo ustrezno strokovno znanje zunanjih svetovalcev.

Za zagotovitev kakovosti svetovalnih storitev je neodvisni organ Raad voor Advies en Consultancy odgovoren, da potrjuje potrdila o kakovosti. Flamski organi oblasti podelijo priznanje svetovalnim organom, ki razpolagajo s tako vrsto potrdila o kakovosti. Seznam priznanih svetovalnih organov je na voljo na spletni strani flamskih organov oblasti. Podjetja se sama odločijo, s katerimi svetovalnimi organi želijo navezati stike.

Podjetja lahko pri flamskih organih oblasti rezervirajo tudi bone za svetovanje. Vsak bon je vreden 30 EUR. 50 % tega plača podjetje, 50 % pa flamski organi oblasti. Podjetje lahko na koledarsko leto kupi 820 bonov za svetovanje z veljavnostjo 14 mesecev od datuma izdaje. Ker spada ta ukrep v okvir e-vlade (e-gov), se lahko boni naročijo samo preko interneta.

Zadevni gospodarski sektor(ji): Shema spada na področje uporabe Uredbe Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja.

Ime in naslov organa, ki dodeli pomoč:

Ministerie van de Vlaamse Gemeenschap Afdeling Economisch Ondersteuningsbeleid Cel Adviescheques Markiesstraat 1 B-1000 Brussel

Številka pomoči: XS 64/01

Država članica: Italija

Regija: Piemont

Naslov sheme pomoči: Enoten programski dokument „Docup 2000–2006 Regione Piemonte“ – Ukrep 2.2 Sistemi financiranja in svetovanja za razvoj in nastanek podjetij – točka 2.2.b – Finančno inženirstvo preko konzorcijskih posojil

Pravna podlaga:

a) Atto deliberativo della Giunta Regionale n. 12-3626 del 31 luglio 2001„Reg. 1260. Ob. 2. DOCUP Regione Piemonte, periodo di programmazione 2000/2006. Approvazione progetti di aiuto in esenzione ai sensi del Reg. Ce 70/2001 — Allegato 4 — 2.2.b Interventi di ingegneria finanziaria tramite prestiti partecipativi“.

b) Determina Dirigenziale n. 149 dell'8 ottobre 2002 in Bollettino Ufficiale della Regione Piemonte n. 42 del 17 ottobre 2002, p. 59 e ss.

Načrtovani letni izdatki po shemi: Predvideni zneski se nanašajo na shemo pomoči, določeno v točki 2.2.b – Finančno inženirstvo preko konzorcijskih posojil, in zajemajo finančno dotacijo v skladu s ciljem 2 in postopnim opuščanjem „Phasing out“.

Najvišja intenzivnost pomoči: Investicije v opredmetena in neopredmetena sredstva:

7,5 % bruto za srednje velika podjetja;

15 % bruto za majhna podjetja;

za območja iz člena (87)(3)(c) niso predvidene izjeme.

Datum začetka izvajanja:

Trajanje sheme: Do 30. junija 2007

Cilj pomoči: Pomoč za investicije

V okviru Enotnega programskega dokumenta 2000-2006 za regijo Piemont, 2. del — Nadgradnja in podpora sistema, Ukrep 2.2 — Sistemi financiranja in svetovanja za razvoj in ustanavljanje podjetij, je v točki 2.2.b predvidena krepitev strukture kapitala MSP z namenom spodbujati produktivne investicije in prispevati h krepitvi obstoječih ter nastajanju novih podjetij; ta točka predstavlja temeljni element konsolidacije proizvodnega sektorja in ugodno vpliva na ohranjanje in razvoj zaposlovanja.

Zadevni gospodarski sektorji: X Vsi sektorji

X Storitve (vse)

Opomba

Upravičenci sheme pomoči so majhna in srednje velika podjetja s področja industrije, gradbeništva, obrti, turizma in storitev, kot je določeno v Prilogi I k Uredbi Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri državni pomoči za majhna in srednje velika podjetja (UL L 10, 13.1.2001), ki so na območju iz Cilja 2, na območju postopnega opuščanja „Phasing out“ in/ali na območju iz člena 87(3)(c) (vendar brez predvidenih izjem).

Točka 2.2.b predvideva ustanovitev obnovljivega sklada za dodeljevanje konzorcijskih posojil MSP z zdravimi financami in solidnimi razvojnimi možnostmi, katerih družbeniki so odobrili povečanje osnovnega kapitala za najmanj 50 000 EUR in največ 1 000 000 EUR, vendar zadevnega zneska še niso vplačali.

V nobenem primeru intenzivnost pomoči ne sme preseči 7,5 % bruto ekvivalenta dotacije za srednje velika podjetja in 15 % bruto ekvivalenta dotacije za majhna podjetja.

Povečanje osnovnega kapitala mora biti vezano na investicijski program za tehnološke inovacije, širjenje in razvoj podjetja, pri čemer znesek ne sme biti nižji od zneska financiranja s strani javnih skladov iz naslova Enotnega programskega dokumenta DOCUP. Povečanje kapitala mora biti odobreno na izredni skupščini družbe prosilke.

Cilj, ki je predstavljen v omenjeni točki, je dotok novih likvidnih sredstev v podjetja.

Kot neupravičeno pa velja povečanje kapitala po členih 2440 in 2442 Civilnega zakonika „Codice Civile“ (dodelitev sredstev v blagu in posojilu in prenos rezerv v kapital), in tudi povečanje kapitala iz rezerv ali drugih bilančnih postavk.

Pomoč se ne more kombinirati z drugimi javnimi sredstvi za isti namen.

Vloge se morajo nanašati na sredstva, ki šele bodo vplačana, zato se vloge, katerih predmet je povečanje kapitala, ki je bilo vplačano pred datumom oddaje vloge, ne bodo upoštevale.

V fazi tehnične upravičenosti in tudi v fazi realizacije in obračuna je pravni subjekt med drugim dolžan dokazati tesno povezanost med odobrenim povečanjem kapitala in načrtovanimi investicijami (z obvezo kritja financiranja v primeru, ko le to ne bi bilo v skladu z nameni in pogoji, kot je razvidno v točki 2.2.b) in tudi upravičenost stroškov v skladu s členoma 2(c) in (d) in odstavkom 5 člena 4 Uredbe (ES) št. 70/2001.

Regija Piemont se je obvezala, da ne bo presežena intenzivnost pomoči, določena z Uredbo (ES) št. 70/2001, ki znaša 7,5 % bruto ekvivalenta dotacije za srednje velika podjetja in 15 % bruto ekvivalenta dotacije za majhna podjetja, s tem, ko je v točko 2.2.b vključila „klavzulo o omejevanju“: klavzula je vključena v Enotnem programskem dokumentu Docup, v Programskem dopolnilu in v javnih razpisih.

Pri dodelitvi pomoči se upoštevajo uredbe, direktive in smernice v skladu s Pogodbo ES o državni pomoči v specifičnih sektorjih v smislu člena 1 Uredbe (ES) št. 70/2001: v primeru vlog za dodelitev sredstev s strani subjektov iz sektorjev, za katere se uporabljajo posebni predpisi Skupnosti o državni pomoči, bo subjekt izvajalec proučil omenjene projekte v skladu z veljavnimi pravili in bo upošteval vse predpisane zahteve.

Ime in naslov organa, ki dodeli pomoč:

Regione Piemonte Direzione Industria Via Pisano n. 6 I-10152 Torino

Drugi podatki:

Kontaktna oseba: Dott. Giuseppe Benedetto, Via Pisano, 6 Torino Tel.: 011/4323195 Telefaks: 011/4323483 E-naslov: direzione16@regione.piemonte.it

Številka pomoči: XS 119/03

Država članica: Italija

Regija: Toskana

Naslov sheme pomoči: Avtomatske davčne spodbude v podporo proizvodni bazi

Pravna podlaga:

— Art. 1 legge 341/95 e s.m. e i. di cui alla legge 266/97

— Decreto legislativo 112/98, art. 19

— Decreto legislativo 123/98

— Decreto Giunta regionale n. 6108/03

Načrtovani letni izdatki po shemi: 20 000 000 eurov

Največja intenzivnost pomoči: Intenzivnost pomoči za posamezno podjetje ne sme presegati 15 % bruto ekvivalenta dotacije za majhna podjetja in 7,5 % bruto ekvivalenta dotacije za srednje velika podjetja celotnega investicijskega stroška.

V primeru, ko so območja, ki jih zajame program, upravičena do odstopanja iz člena 87(3)(C) revidirane Pogodbe, znaša najvišja možna pomoč 18 % bruto ekvivalenta dotacije za majhna podjetja in 14 % bruto ekvivalenta dotacije za srednje velika podjetja.

Datum začetka izvajanja: Od novembra 2003, z dnem, ko Komisija prejme vlogo.

Trajanje sheme: 2003–2006

Cilj pomoči: Pomoč v obliki davčnega bonusa olajšuje izdatke ob izgradnji nove naprave, širitvi, posodobitvi, prenovi, reorganizaciji podjetja, reaktivaciji in premestitvi proizvodnih obratov.

Zadevni gospodarski sektorji: Oznake ISTAT (Zveznega zavoda za statistiko) 1991

Sekcija C – „Rudarstvo“

Sekcija D – „Lahka industrija“

Sekcija F – „Gradbeništvo“

Divizija K 72 – „Informatika in povezane dejavnosti“

Divizija K 74 – „Druge poklicne in podjetniške dejavnosti“

Divizija I 63 – „Podporne in pomožne transportne dejavnosti“.

Izvzeta so vsa podjetja s področja proizvodnje, predelave in trženja proizvodov iz priloge I k Pogodbi ES in podjetja s področja ladjedelništva.

Podjetja, ki so upravičena do pomoči, morajo biti finančno in gospodarsko zdrava.

Ime in naslov organa, ki dodeli pomoč:

Regione Toscana Via di Novoli, 26 I-50127 Firenze

Drugi podatki: Shema pomoči ne zadeva dejavnosti, ki so povezane z izvozom, kar pomeni, da ne gre za pomoč, ki je neposredno povezana z izvoženimi količinami, z vzpostavljanjem in vodenjem distribucijske mreže ali z drugimi tekočimi izdatki, povezanimi z izvozno dejavnostjo, in ni povezana s preferenčno rabo domačih proizvodov glede na uvožene.

Do pomoči so upravičeni samo izdatki, nastali po predložitvi vloge za pomoč. Storitve svetovanje, ki so upravičene do olajšav, niso trajni in občasni, niti povezani z z običajnimi izdatki delovanja podjetja.